Kõue

Kõue on küla Harju maakonna Kose vallas.

Asulat läbib Kõue–Virla tee ja seal lõppeb Triigi–Kõue tee.

Küla lõunapiir jookseb mööda Kuivajõge.

Külast on pärit Eesti alpinist ja fotograaf Jaan Künnap.Jaan Künnap. Mitu elu on parem kui üks. Jaan Künnapi Alpinismiklubi, 2025. ISBN 9789916430385. Lk 9

Küla alale jääb kaks kultuurimälestist: asulakoht ja ohverdamiskoht "Hiiepajuauk".

 Ajalugu 

Ürikutes on Kõuet (Køy) esimest korda mainitud 1241. aastal Taani hindamisraamatus. Küla suuruseks hinnati 19 adramaad, millega see oli üks selle piirkonna suuremaid asulaid.

1917–1939 oli küla osa Triigi vallast, mis enne seda kandis Aleksandri valla nime. 1939. aastast kuulus küla Kõue valda.

Pärast Kõue valla taasmoodustamist kuulus see Kõue valda kuni 2013. aastani, mil Kõue ja Kose vald liitusid.

 Viited 

Kategooria:Kose valla külad